اسلام آباد :  پاکستان کوپن ہیگن ڈنمارک اٹ پاکستانی سفارتخانہ نا مون آ قرآن پاک نا بے حرمتی، پاکستانی پرچم نا تقدس نا پامالی نا اسلامو فوبک اشتعال انگیز واقعہ غاتا مذمت ءِ کرینے و ڈنمارک نا حکومت آن برانز ریکارڈ رکرفیر۔ ترجمان دفتر خارجہ نا جاری بیان اٹ پارینے کہ اومیت ءِ کہ ڈینش حکام نفرت، اشتعال انگیز کارروائی تے توننگ کن کل گام گیج آتے کننگک۔ داوڑ نا کارروائی تا مسخت مچ آ دنیا نا ارا ارب مسلمان تا توہین ءِ کروئی ءِ۔ اشتعال انگیز کارروائی تیان آبادیک، دود ربیدہ و ملک آتا نیام اٹ خرینی ودی کننگ نا کوشست اسے۔ ترجمان دفترخارجہ پارینے کہ داوڑ نا حرکت آک تینا خیال آتا درشانی نا ترجمانی ءِ کپک۔ آزادی اظہار رائے و برانز نا بہانہ مذہبی منافرت نا موکل ءِ جائز پاننگ کپسہ۔ اقوام متحدہ ہائی کمشنر انسانی حقوق مسلم مخالف تقریر، اشتعال انگیز کارروائی، جارحانہ، غیر ذمہ دارانہ و غلط پن کیر۔ ترجمان پارینے پاکستان ہر وخت زور شاغانے کہ تینا خیال آتا درشانی نا آجوئی زمواری تتون گنڈوک ءِ۔
(آن لائن)
